148. löggjafarþing 2017–2018.

Þingskjal 756 — 284. mál.

Svar

umhverfis- og auðlindaráðherra við fyrirspurn frá Birni Leví Gunnarssyni
um ráðherrabíla og bílstjóra.

1.	Hvaða lög og reglur kveða á um afnot ráðherra af ráðherrabílum í starfi annars vegar og utan starfs hins vegar?

Í 8. gr. reglugerðar nr. 1281/2014, um bifreiðamál ríkisins, segir að leggja skuli ráðherrum ríkisstjórnarinnar til bifreið til afnota vegna starfa sinna og til aksturs frá heimili að vinnu
stað. Bifreiðin skal vera í eigu og rekstri ríkisins og vera útbúin öryggiskerfi og staðsetning
arbúnaði. Slíkri bifreið skal að jafnaði ekið af sérstökum bifreiðarstjóra sem sinnir jafnframt hlutverki öryggisvarðar hlutaðeigandi ráðherra. Tilgangur þessarar starfsemi er að veita ráð
herrum aukið öryggi og þjónustu er þeir sinna embættisskyldum sínum.

Gildandi reglugerð um bifreiðamál ríkisins er frá 2014 og kom í stað eldri reglugerðar frá árinu 1991. Þá var hlutverki bifreiðarstjóra breytt og fengu þeir aukið hlutverk við að gegna öryggisgæslu ráðherra, m.a. með því að virkja öryggisbúnað ef þörf krefði og veita hlut
aðeigandi ráðherra liðsinni ef upp kæmu aðstæður sem kynnu að ógna öryggi farþega og bifreiðarstjóra. Þá var og sérstaklega mælt fyrir um að ráðherrabifreiðin skyldi nýtt til aksturs til og frá heimili ráðherra.

Þess skal getið að undanfarið hefur verið unnið að því að endurskipuleggja umsýslu og rekstur bifreiða Stjórnarráðsins og ráðningarsamband ráðherrabílstjóra. Innleiðing nýs fyrir
komulags stendur yfir. Það miðar að hagkvæmari rekstri allra ráðherrabifreiða, skýrari um
gjörð um notkun þeirra og efldu hlutverki bifreiðarstjóra. Eftirleiðis verður umsjón með bif
reiðum, rekstur þeirra og endurnýjun hjá miðlægri þjónustueiningu Stjórnarráðsins. Endur
nýjun bifreiða verður í samræmi við vistvæna innkaupastefnu ráðherrabifreiða sem ríkis
stjórnin samþykkti í febrúar sl. Þá miðar hið nýja fyrirkomulag að því að efla starfsumhverfi bifreiðarstjóra og gera þeim betur kleift að gegna mikilvægu öryggishlutverki gagnvart ráðherra.

2.	Hefur verið gert hlunnindamat vegna notkunar ráðherra á ráðherrabílum? Ef svo er, hvert er hlunnindamatið og á hvaða forsendum er það byggt?

Samkvæmt eldri reglugerð frá 1991 um bifreiðamál ríkisins gat ráðherra notað ráðherra
bifreið til takmarkaðra einkanota. Þá taldist akstur til og frá heimili sem einkanot. Í gildandi reglugerð er ekki fjallað sérstaklega um rétt til takmarkaðra einkanota og jafnframt er gert ráð fyrir að ráðherrum sé ekið til og frá heimili, m.a. vegna öryggissjónarmiða. Fyrir vikið er hlunnindamat ekki reiknað.

3.	Heldur ráðherra akstursdagbók þar sem skráð eru erindi og akstursvegalengd?

Þar sem bifreiðin er einungis notuð til að aka ráðherra er ekki ástæða til að halda sérstaka akstursdagbók.

4.	Er akstursdagbók yfirfarin og það metið hvenær ráðherra notar bifreiðina í embættis
erindum og hvenær í einkaerindum? Hver fer yfir og leggur mat á það?

Sjá svar við 3. tölul. fyrirspurnarinnar.

5.	Hver er mánaðarlegur kostnaður við rekstur hverrar ráðherrabifreiðar frá og með árinu 2009? Sundurliðun óskast á rekstri bifreiðar og kostnaði vegna bílstjóra.

Sjá eftirfarandi töflur:

Á árunum 2011, 2012, 2013 var rekstur ráðherrabifreiðanna í miðlægri umsýslu innan Stjórnarráðsins og eru upplýsingar um rekstrarkostnað á því tímabili fengnar frá viðkomandi rekstraraðilum.